Etapa judeţeană a Olimpiadei Interdisciplinare ,,Științele Pământului" Bacău, se va desfăşura în ziua de 24 martie 2024, la Colegiul ,,N.V.Karpen" Bacău. În cadrul etapei județene, elevii vor susține câte o probă teoretică, cu durata de 3 ore. Etapa pe școală este organizată de cadrele didactice care predau chimie, fizică, geografie și biologie, data organizării acesteia fiind stabilită la nivelul unității de învățământ. Pentru etapa județeană a Olimpiadei Interdisciplinare ,,Științele Pământului" Bacău, selecția elevilor participanți se realizează la nivelul unității de învățământ iar criteriile de participare a elevilor la această etapă sunt stabilite de profesorul/profesorii de fizică, chimie, biologie și geografie din fiecare unitate școlară. Listele cu elevii participanți se transmit către I.S.J. Bacău completând macheta atașată. Concursul se va desfăşura în intervalul orar 09:00 – 12:00. Notă: Se va reveni cu precizări referitoare la locul desfășurării sau la programul concursului, în funcție de precizările M.E. privind organizarea şi desfăşurarea etapei județene, dacă este cazul. Lista cu elevii participanți (conform machetei atașate) va fi transmisă de către profesorii coordonatori către I.S.J. Bacău, la cele două adrese de email: icsp2024bc@gmail.com și rusu.irina@e-isjbacau.ro atât în format editabil cât și în PDF, semnată și ștampilată de directorul unității de învățământ. Termenul de trimitere a machetei este 18 martie 2024, ora 14:00. Profesorii coordonatori vor pune la dispoziția elevilor acordul pentru prelucrarea datelor personale. Elevii au obligația să aibă actul de identitate, certificatul de naștere pentru elevii care nu au împlinit încă vârsta corespunzătoare etapei/carnetul de elev vizat pentru anul şcolar 2023-2024. Este interzis accesul elevilor, în sala de concurs, cu orice fel de materiale informative: manuale, culegeri, tabele periodice, caiete etc. De asemenea, se interzice accesul, în sala de concurs, cu telefoane mobile. Este permisă utilizarea calculatoarelor neprogramabile. Nu se admite intrarea în concurs a unui elev care nu are asupra sa actele doveditoare. Accesul elevilor în săli va fi permis până la ora 8:30. Profesorii evaluatori se vor prezenta la ora 12:30.